Baiarum libri

aut  aut titulo pleno  scripti sunt Latine a Ioanne Ioviano Pontano. In his libris sunt vel septuaginta carmina erotica de libidinibus Pontani et amicorum suorum ad mare et in balneis Baiarum cum meretricibus nonnullis. Inter amicos multi fuerunt participes Academiae Pontanianae. Virorum nomina vera in libro scribuntur, puellarum autem nomina poetica aut ficticia. Pontanus mortuus est anno 1503; haec carmina edita sunt anno 1505, et Venetiae ab Aldo Manutio, et Neapoli ab amico Petro Summontio, qui commentariolum addidit.

In carmine 1.10 Pontanus convitat amicos nonnullos ad convivium:
{{Citatio|Puer, i, voca sodales
Albinum Elisiumque Compatremque
et dulcem Altilium, bonum Marullum:
ad coenam veniant; bibamus uncti,
uncti, permadidi atque lippientes.|Pontanus|Baiarum libri 1.10}}
In carmine 1.17 praeparat festum Sancti Martini sive Martinalia cum vinis e cellario Ioannis Petruciani; vina sunt, inter alia, Corsicum, Barolum, Cretense, Vernacia. Carmen 1.18 est epithalamium Ioannis Brancati. In carmine 1.32 reiicit caseolos a duce Alphonso offertos, accipit carduos Sicilianos a Ioanne Albino datos.

Metrum omnium carminum est hendecasyllabicum (aliter phalaecium) ad honorem Catulli, qui hoc metro usus est.

 Amici quibus carmina dicata sunt 
Franciscus Aelius 
Alphonsus (dux Calabriae)
Gabriel Altilius
Masius Aquosa
Constantia de Avalos
Franciscus Caraciolus
Hieronymus Carbo
Benedictus Chariteus
Petrus Compater
Andreas Contrarius
Leonardus Corvinus, episcopus Potentiae
Fridericus IV (rex Neapolitanus)
Antonius Galateus
Elisius Gallutius
Petrus Gravina
Michael Tarchaniota Marullus
Ioannes Pardus
Franciscus Puccius
Franciscus Pudericus
Manlius Rallus
Actius Sincerus
Petrus Paulus Sarranus
Ariadne Sassone, uxor Pontani
Suardus Suardinus
Petrus Summontius
Marinus Tomacellus

 Puellae laudatae 
Batilla
Deianira
Drusula
Fannia
Focilla
Hermione
Lucilla
Neera
Stella
Terina

 Bibliographia 
 Rodney G. Dennis, ed. et interpr., Giovanni Gioviano Pontano, Baiae. Cantabrigiae Mass., 2006.   
 Carol Kidwell, Pontano, poet and prime minister. Londinii 1991.
 John Addington Symonds, The Renaissance in Italy: Italian literature pars 2 (Londinii: John Murray, 1914) pp. 185-192.

 Nexus externi 
 Hendecasyllaborum seu Baiarum libri duo in Vicifonte Hendecasyllabi apud Poeti d'Italia''

Categoria:Litterae Latinae Renascentes
Categoria:Carmina
Categoria:Libri de re veneria
Categoria:Italiae scripta
Categoria:Scripta 1505
Categoria:Baiae
Categoria:Iovianus Pontanus